# Foreign Policy: Nacionalizam Vuka Jeremića muči zapadne sile

March 28, 2013

Colum Lynch, dugogodišnji dopisnik Washington Posta, napisao je [članak za prestižni Foreign Policy magazine](http://turtlebay.foreignpolicy.com/posts/2013/03/25/jeremic_serbian_nationalism_speech) u kojem navodi da su Sjedinjene Američke Države i mnoge članice Europske Unije nezadovoljne sa Vukom Jeremićem zbog  upotrebe funkcije predsjednika generalne skupštine UN za promicanje srpske nacionalističke politike.  Mnogi delegati su zabrinuti da Jeremić namjerava pretvoriti Ujedinjene nacije u mjesto za  ispoljavanje srbijanskih žalbi iz prošlosti i promociju svoje planirane političke karijere u Srbiji.  Lynch takodjer navodi da je [nakon protesta Kongresa Bosnjaka Sjeverne Amerike](http://www.bosniak.org/protest-letter-to-ban-ki-moon-un-general-secretary/) zbog skandaloznog sviranja “Marš na Drinu” u Ujedinjenim nacijama, Jeremić izgubio povjerenje  i da je ova epizoda bila neugodna za Ban Ki-Moona čiji je glasnogovornik naknadno objavio saopćenje u kojem izražava žaljenje zbog bilo koje uvrede te da nije bio svjestan kontroverznog historijskog konteksta ove pjesme.

Jeremić je također izgubio povjerenje za održavanje konferencije 10. Aprila. 2013 godine o radu Međunarodnog Krivicnog Suda u Hagu.  Naime, u posljednjih nekoliko dana, nekoliko međunarodnih pravnih eksperata, uljučujuci Son Sang-Hyun, predsjednika Međunarodnog Suda Pravde, kojij su ranije bili potvrdili svoje dolazak na konferenciju, otkazali su svoje prisustvo.  Pozivnice su odbili Tina Intelmann, predsjednica Skupštine državnih članica za Međunarodni krivični sud, Adama Dieng, specijalni izaslanik za prevenciju genocida u UN, Kennth Roth, izvršni direktor Human Rights Watcha, i Patricia O’Brien, advokat generalnog sekretara UN-a.   Mnoge vlade, uključujuci Sjedinjene Američke Države i članice Europske unije, sada planiraju da pošalju samo niže diplomate da na taj način izraze nezadovoljstvo s Jeremićem.

Služba za odnose s javnošću  KBSA